Public procurement notice: Prior Information Notice Without Call For Competition
Published: 2020-10-14
Buyer: Poliisihallitus
Country: FI
Contract type: Supplies
CPV classification: 18000000 | 35000000: Security, fire-fighting, police and defence equipment

Technical requirements: Tietopyyntö (RFI): Poliisin moottoripyörä-, moottorikelkka-, maastoajoneuvo- ja vesistötoiminnan vaatteet, varusteet ja oheistuotteet
Tietopyynnön kohteena ovat poliisin käyttöön tulevat moottoripyörä-, moottorikelkka-, maastoajoneuvo- ja vesistötoiminnan vaatteet, varusteet ja oheistuotteet. Tuotteet ovat poliisin tunnisteita ja ajokypärien kommunikaatiovarusteluja lukuunottamatta pääosin valmiina markkinoilta saatavilla olevia tuotteita, joita ei erikseen räätälöidä poliisin vaatimusten mukaisiksi.
Tietopyynnön tarkoituksena on saada tietoa hankinnan valmistelun tueksi, kartoittaa markkinoita ja saatavilla olevien tuotteiden ja palveluiden ominaisuuksia suhteessa poliisin tarpeisiin sekä tiedottaa markkinoilla toimiville yrityksille mahdollisesta tulevasta kilpailutuksesta. Lisäksi selvitetään, millaisina kokonaisuuksina yritykset pystyvät tuotteita ja palveluja tarjoamaan.
Tietopyyntöön vastaaminen ei velvoita yritystä osallistumaan mahdolliseen tulevaan kilpailutukseen, eivätkä annetut vastaukset sido vastaajaa tarjouspyyntövaiheessa.
Tietopyynnössä annetut hankinnan kohdetta, arvoa, sopimuskautta, hankintamenettelyä tai sen aikataulua koskevat tiedot saattavat muuttua hankinnan valmistelun edetessä.
Tietopyyntöasiakirjat ovat saatavissa vain suomenkielisinä. Yrityksillä ei ole oikeutta vaatia korvausta tietopyyntöön vastaamisesta tai siihen liittyvään markkinakartoitukseen osallistumisesta.
Tietopyynnön kohteena ovat liitteen 1 (Tuotelomake) sekä liitteen 2 (Tuoteryhmäkohtaiset taustatiedot ja kysymykset) mukaisiin tuoteryhmiin kuuluvat tuotteet vaativaan viranomaiskäyttöön Suomen poliisille. Tietopyynnön kohteeseen liittyy myös palveluja, kuten tuotteiden sovitus- ja varastointimahdollisuudet, ajokypärien kommunikaatiovarustelu sekä tuotteiden mittatilaus- ja mittamuutostyöt.
Kiinnostuneet yritykset saavat tietopyynnön liitteet (liite 1 Tuotelomake) ja liite 2 (Tuoteryhmäkohtaiset taustatiedot ja kysymykset) pyytämällä ne Poliisin materiaalikeskukselta osoitteesta hankinnat.poliisihallitus@poliisi.fi (viestin otsikoksi Pyyntö: Tietopyynnön liitteet POL-2020-27770).
Yrityksiä pyydetään toimittamaan liite 1 täydennettynä sähköpostitse Poliisihallitukselle osoitteeseen hankinnat.poliisihallitus@poliisi.fi 6.11.2020 kuluessa, viestin otsikoksi "Vastaus RFI Yritys X". Taulukkoon voi lisätä rivejä. Lisäksi pyydetään vastaamaan liitteessä 2 esitettyihin kysymyksiin ja esittämään muut mahdolliset huomiot koskien suunnitteilla olevaa hankintaa. Yritystä pyydetään ottamaan kantaa myös siihen, millaisiin osa-alueisiin mahdollinen tuleva kilpailutus tulisi jakaa ja miksi (mitä tuotteita/palveluja ko. yritys mahdollisine alihankkijoineen pystyy tarjoamaan). Vastaukseen voi ja on toivottavaa liittää myös suomen- ja/tai englanninkielisiä tuote-esitteitä, joista selviää tuotteiden tarkemmat tekniset ja toiminnalliset ominaisuudet, materiaalit sekä ulkonäkö. Poliisihallitus voi osana markkinakartoitusta käydä yritysten kanssa tarkentavaa vuoropuhelua vastauksiin liittyen.
Kiinnostuneilla yrityksillä on mahdollisuus ilmoittaa halukkuutensa osallistua Poliisihallituksen järjestämiin markkinakartoitustilaisuuksiin, jotka järjestetään Poliisin materiaalikeskuksen tiloissa os. Savonsuontie 8, FI-45720 Kuusankoski (Kouvola) seuraavasti:
Tilaisuuden tarkoitus on, että yritys esittelee näkemyksensä mukaan poliisin käyttöön parhaiten soveltuvia tuotteitaaan (mallikappaleet) ja niiden ominaisuuksia. Tilaisuudessa on paikalla poliisin ko. tuotealueen asiantuntijoita / käyttäjien edustajia.
Tapaamisajan pituus on n. 1,5 h per yritys klo 9.00–16.00 välillä. Poliisihallitus varaa oikeuden valita ilmoittautuneista tilaisuuksiin osallistuvat yritykset. Tuote-esitteet, yritysesittelyt jne. pyydetään toimittamaan ensisijaisesti sähköisesti. Kukin yritys voi nimetä tilaisuuteen enintään neljä (4) edustajaa. Ilmoittautumisen yhteydessä tulee ilmoittaa yrityksen nimi sekä yhteyshenkilön nimi ja yhteystiedot sekä kaikkien tilaisuuteen osallistuvien henkilöiden osalta koko nimi ja kansalaisuus.
Markkinakartoitukseen tulee ilmoitautua 15.10. klo 12.00 mennessä sähköpostitse os. hankinnat.poliisihallitus@poliisi.fi
Mahdollisen tulevan kilpailutuksen / kilpailutukset käynnistävän hankintailmoituksen arvioitu julkaisupäivämäärä on hankintayksikköä sitomaton arvio hankintamenettelyn käynnistämisen aikataulusta.